Papat planèt bagéyan njero utawa planèt kabumian (terrestrial planet) duwé komposisi batuan sing padhet, mèh ora duwé utawa ora nduwèni satelit lan ora duwé sistem cincin. Komposisi planèt-planèt iki utamané ya iku mineral kanthi titik lèlèh dhuwur, kayadéné silikat sing mbentuk intip lan slubung, lan logam kayadéné wesi lan nikel sing mbentuk intiné. Telu saka papat planèt iki (Venus, Bumi lan Mars) duwé atmosfèr, kabèh duwé kawah météor lan sifat-sifat lumahan tèktonis kayadéné gunung geni lan lembah pecahan. Planèt sing panggonané ing antarané Srengéngé lan Bumi (Merkurius lan Venus) diarani uga minangka planèt infèrior.